ปิดเกม! ศึกชิงคลื่น 700 MHz ดันราคาพุ่งแตะ 17,153 ลบ./ใบ
ปิดเกม! ศึกชิงคลื่น 700 MHz ดันราคาพุ่งแตะ 17,153 ลบ./ใบ
ปิดเกม! ศึกชิงคลื่น 700 MHz ดันราคาพุ่งแตะ 17,153 ลบ./ใบ
16 ก.พ. 2563

ผู้สื่อข่าวรายงานว่า วันนี้ (16 ก.พ.63) สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดประมูลคลื่นความถี่สำหรับกิจการโทรคมนาคม 700 เมกะเฮิรตซ์ (MHz) ได้เริ่มมีการเคาะอย่างดุเดือด โดยเคาะราคารอบแรกคลื่น 700 MHz จำนวน 6 ใบอนุญาต จากเปิดประมูล 3 ใบ ที่ราคาเริ่มต้น 9,232 ลบ. และเคาะราคารอบ 2 คลื่น 700 MHz จำนวน 4 ใบอนุญาต ที่ราคา 9,672 ลบ./ใบ
ล่าสุด ณ เวลาประมาณ 12.00 น. ได้เสร็จสิ้นการประมูล 5G บนคลื่นความถี่ 700 เมกะเฮิรตซ์ (MHz) ในรอบที่ 20 โดยมีราคาประมูลพุ่งขึ้นไปที่ 17,153  ล้านบาท/ใบ ซึ่งรวม 3 ใบอนุญาตที่ 51,459 ล้านบาท (ยังไม่รวม VAT)
อย่างไรก็ตาม ยังไม่มีการเปิดเผยข้อมูลว่าค่ายใดชนะการประมูลในครั้งนี้ โดยคาดว่าทาง กสทช.จะประกาศรายชื่อผู้ชนะเมื่อเสร็จส้นการประมูลทั้งหมด
อนึ่ง โอเปอร์เรเตอร์ที่เข้าร่วมประมูลคลื่น 700 เมกะเฮิรตซ์ มี 3 ราย ประกอบด้วย บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท ทรู คอร์ปอเรชั่น จำกัด (มหาชน) หรือ TRUE และบริษัท กสท โทรคมนาคม จำกัด หรือ CAT
 